Mo kirke (Nord-Odal)

Mo kirke er ei kirke på Stormoen i Nord-Odal. Kirka er sognekirke for Mo. Stilen er nygotisk.

Dagens kirkebygg er ei åttekantet kirke i tre som ble innviet 6. desember 1864 av biskop Halvor Folkestad. Kirka er bygd etter en tegning av arkitekt Christian Heinrich Grosch og har 500 plasser. Grosch har også tegnet Tangen kirke i Stange og Skåre kirke i Haugesund.  Altertavlen er fra 1880 og er en kopi av Adolph Tidemands maleri: «Jesu dåp». Originalen er i Trefoldighetskirken i Oslo. Tvillingbrødrene Gudbrand og Bernt Morterud laget omramningen.

Sør for gardstunet på Stormoen lå det en tidligere kirke fra 1768. Stedet der heter nå Jurmo kirkegård etter det gamle navnet på garden her (gammalnorsk: Júgramór), som igjen har navn etter åa Jura som renner ut i Storsjøen. Den tidligere kirka ble i 1840 ansett for å være «i god stand», men i 1850 «på grunn av trekk og elde, nesten kassabel». Den nye kirka ble oppført på sitt nåværende sted i 1868. På den gamle kirkegarden er det kun graver igjen samt steiner som viser hvor kirken stod. Steiner fra denne kirken ble brukt i muren på kapellet som står på den nye kirkegården i Mo. Den ble bygd på 1931.

Trolig er Mo det yngste kirkestedet fra middelalderen i Odalen. Likevel er det grunn til å tro at den første kirka i Mo sto ferdig før år 1200. Denne kirka må ha stått på den gamle kirkeplassen. Kirka var før reformasjonen viet til Sankt Mikael. Den ble også omtalt som Yngra Mo eller Jugramo.

Referanser

Litteratur

Eksterne lenker 
 
 
 Odal kirkelige fellesråd

Christian H. Grosch
Kirker i Nord-Odal
Kirker i Solør, Vinger og Odal prosti
Oktogonale kirker i Norge
Trekirker
Norske kirker fra 1864
Kulturminner i Nord-Odal
Nygotiske kirker i Norge